௫. ஒருவனை இகழ்ந்து பேசுதல், விளையாட்டிலும் துன்பம் தருவதாகும்; பிறருடைய இயல்பை அறிந்து நடப்பவரிடத்தில், பகைமையிலும், நல்ல பண்புகள் உள்ளன. 6. பண்புடையார்ப் பட்டுண்டு உலகம் அதுஇன்றேல் மண்புக்கு மாய்வது மன். ௬. பண்பு உடையவரிடத்தில் பொருந்தியிருப்பதால், உலகம், உள்ளதாய் இயங்குகின்றது; அது இல்லையானால், மண்ணில் புகுந்து அழிந்து போகும். 7. அரம்போலும் கூர்மைய ரேனும் மரம்போல்வர் மக்கட்பண்பு இல்லா தவர். ௭. மக்களுக்கு உரிய பண்பு இல்லாதவர், அரம்போல் கூர்மையான அறிவு உடையவரானாலும், ஓரறிவுயிராகிய மரத்தைப் போன்றவரே ஆவர். 8. நண்பாற்றா ராகி நயமில செய்வார்க்கும்